આ અંગે પરીક્ષા સચિવ ભરત કૈલાએ જણાવ્યું હતું કે વિદ્યાર્થીઓને વર્ગખંડમાં પ્રવેશતાં પહેલાં બૂટ-મોજાં કઢાવવાનો નિયમ ક્યારેય ફરજિયાત નહોતો, પરંતુ મોજાંમાં કાપલીઓ છુપાવીને વર્ગખંડમાં જતા વિદ્યાર્થીઓ ઝડપાતા હોવાના કિસ્સાઓ બનતા હતા. સીસીટીવી અને ટેબ્લેટના કારણે ઘટનાઓમાં ઘટાડો થયો છે, જેથી બૂટ-મોજાં ચેક કરી જે તે વિદ્યાર્થીઓને પરીક્ષાખંડમાં પ્રવેશવા દેવા પર છૂટ આપવામાં આવી રહી છે, જેના ચેકિંગ અંગેની જવાબદારી જે તે પરીક્ષા કેન્દ્રના સંચાલકની રહેશે.